**ΟΚΤΩΒΡΙΟΣ ΛΑ’!!**

**ΝΙΚΟΛΑΟΣ ΝΕΟΜΑΡΤΥΣ ΧΙΟΥ**

**ΑΚΟΛΟΥΘΙΑ**

**(Υπό Νικηφόρου Ιερομονάχου του Χίου)**



**ΜΙΚΡΟΣ ΕΣΠΕΡΙΝΟΣ**

Ιστώμεν στίχους δ', και ψάλλομεν Στιχηρά Προσόμοια.

**Ήχος β’ . Ότε εκ του ξύλου.**

Ότε, διεδόθη περί σου, φήμη πονηρά ασεβείας, θεόφρον Μάρτυς Χριστού, τότε σε απέβαλον, εκ του ναού του Θεού, οι πιστοί συ δε δάκρυσι, θερμοίς εκ καρδίας,βρέχων ης το πρόσωπον μετά πικράς οιμωγής, κράζων, παναοίδιμε· πίστιν, την προς τον Χριστόν μου την θείαν, αδελφοί ουδέποτε εξόμωσα. (Δις)

Ότε, συνελήφθης ταις χερσί, των ανόμων Μάρτυς Κυρίου, οι αγαγόντες σπουδή, δέσμιον παρέστησαν, κρίσει αδίκων κριτών, θαρσαλέως εκήρυξαν, Θεόν τε και κτίστην,πάντων ορατών ομού, και αοράτων Χριστόν· όθεν, τη ειρκτή παρεδόθης, και ταις εν αυτή τιμωρίαις, θείαν παρρησίαν ενδειξάμενος.

Όλον, εγκρατεία το σεπτόν, στάδιον του σου μαρτυρίου, διήλθες πόθω Χριστού, το τριακονθήμερον, αδιαλείπτοις ευχαίς, και δακρύων εκχύσεσι, θερμώς ικετέυων,του καταπεμφθήναί σοι, θείαν εξ ύψους ισχύν, όπως, τον αγώνα τελέσης, και τας των δαιμόνων ολέσης, φάλαγγας τοις άθλοις σου Νικόλαε.

**Δόξα. Ήχος α’ .**

Τον νέον Αθλητήν, και Μάρτυρα Κυρίου, τον της νίκης επώνυμον Νικόλαον, δεύτε ενθέοις άσμασιν υμνήσωμεν· ούτος γαρ, δια παντοίων βασάνων, ως χρυσός εν χωνευτηρίωδοκιμασθείς, δόκιμος ανεφάνη, και του Χριστού θεράπων πιστότατος, και φίλος γνησιώτατος, υπέρ Αυτού αποθανών· ω και πρεσβεύει αδιαλείπτως, σωθήναι τουςτιμώντας την ιεράν αυτού άθλησιν.

**Και νυν. Θεοτοκίον.**

Αμαρτωλών τας δεήσεις προσδεχομένη, και θλιβομένων στεναγμόν μη παρορώσα, πρέσβευε τω εξ αγνών λαγόνων Σου, σωθήναι ημάς, Παναγία Παρθένε.

**Εις τον Στίχον. Ήχος β’ . Οίκος του Εφραθά.**

Λάβε μοι κατά νουν, τον Μάρτυρα Κυρίου, τους πόδας εν τω ξύλω, έχοντα και αλύσεις, εν τω τραχήλω φέροντα.

Στ.: Δίκαιος ως φοίνιξ ανθήσει και ωσεί κέδρος η εν τω Λιβάνω πληθυνθήσεται.

Και ήλοις εν ταυτώ, εφηπλωμένον όλον, και πλάκα βαρυτάτην, έχοντα εν τω στήθει, και πάντα υπομένοντα.

Στ.: Πεφυτευμένος εν τω οίκω Κυρίου, εν ταις αυλαίς του Θεού ημών εξανθήσει.

Εν τόπω ζοφερώ, άσιτον όντα όλως, τριήμερον και ίππων, ποσίν υπερριμμένον, χείρας και πόδας δέσμιον.

**Δόξα. Τριαδικόν.**

Πόθω της τριλαμπούς, Θεότητος την πείραν, βασάνων ανυποίστων, υπέμεινεν ο θείος· δι’ ο θέσει τεθέωται.

**Και νυν. Θεοτοκίον.**

Πανάχραντε αγνή, άμα τω Νικολάω, τω καρατομηθέντι, εν Χίου τη πλατεία, υπέρ ημών ικέτευε.

**Νυν απολύεις. Τρισάγιον.**

**Απολυτίκιον. Ήχος γ’ . Μέγαν εύρατο.**

Μέγα καύχημα, της Χίου πέλεις, αξιάγαστε, της σης πατρίδος, Αθλοφόρε Χριστού γενναιότατε· ως ουν εν ταύτη το αίμα εξέχεας, και μακαρίαν ειργάσω Νικόλαε, ούτως Άγιε, αυτήν ασινή περίσωζε, ταις σαις προς τον Κύριον δεήσεσι.

**Δόξα. Ήχος δ’. Ταχύ προκατάλαβε.**

Της Χίου αγλάϊσμα και Αθλητών μιμητής, εδείχθης Νικόλαε ομολογήσας Χριστόν, τυράννων ενώπιον· όθεν των σων αιμάτων, οι κρουνοί Αθλοφόρε, δρόσος ώφθησαν θεία, τη Χριστού Εκκλησία· εντεύθεν πανευχαρίστως, μέλπει τους άθλους σου.

**Και νυν. Θεοτοκίον**

Το απ' αιώνος απόκρυφον, και Αγγέλοις άγνωστον μυστήριον· δια σου Θεοτόκε τοις επί γης πεφανέρωται, Θεός εν ασυγχύτω ενώσει σαρκούμενος, και Σταυρόν εκουσίως υπέρ ημών καταδεξάμενος, δι' ου αναστήσας τον πρωτόπλαστον, έσωσεν εκ θανάτου τας ψυχάς ημών.

Απόλυσις.

**ΜΕΓΑΣ ΕΣΠΕΡΙΝΟΣ**

Ευλογήσαντος του ιερέως, ο Προοιμιακός, και το· Μακάριος ανήρ. Εις δε το· Κύριε εκέκραξα, ιστώμεν στίχους στ’, και ψάλλομεν Στιχηρά Προσόμοια.

**Ήχος πλ. δ’ . Ω του παραδόξου θαύματος.**

Ω του παραδόξου θαύματος, ότι και νυν καθ’ ημάς, ρωμαλέω φρονήματι, ο κλεινός Νικόλαος, υπέρ πίστεως ήθλησεν, εγκαρτερήσας τριακονθήμερον, εν ταις βασάνοις, και νίκην ήρατο, σθένει του Πνεύματος, εχθρούς τροπωσάμενος πάντας ομού, και στέφος δεξάμενος, της νίκης άφθαρτον.

Πάντως, η θεία τεθαύμασται, πίστις Χριστού του Θεού, και τιμήν εκομίσατο, την αυτή προσήκουσαν, Νικολάου αθλήσαντος, και του Κυρίου το θείον όνομα, υψώθη μόνον, το υπερύμνητον, και καταβέβληται, εχθρός ο αρχέκακος τη συμπλοκή, τούτου και κατήργηται, ο πολυμήχανος.

Μάρτυς, Χριστού παναοίδιμε, την των τυράννων οφρύν, και το θράσος κατέβαλες, του κοινού αλάστορος, εναθλήσας στερρότατα, καθυπομείνας, τω θείω έρωτι, πολλάς βασάνους, και τέλος θάνατον· ξίφει την πάντιμον, εκτμηθείς Νικόλαε κάραν την σην, η και μετά θάνατον, κάλλει δεδόξασται.

Σκότος, εφ’ όλην επέπεσε, την νήσον Μάρτυς Χριστού, και τους πάντας εξέπληξε, το φρικτόν του θαύματος, του Θεού σε δοξάσαντος, καθ’ ην ημέραν, την σην απέτεμον, τιμίαν κάραν, οι σκότους έμπλεοι, Άγαρ απόγονοι, τον δε νουν σκοτούμενον πλάνη δεινή, έχοντες οι δείλαιοι, ουκ επησθάνοντο.

Νέε, Αθλητά Νικόλαε, ως κεκτημένος πολλήν, παρρησίαν προς Κύριον, υπέρ ου ηγώνισαι, και γενναίως ενήθληκας, ειρκτήν αλύσεις, πλακός βαρύτητα, ξύλου τε θλίψιν, ήλων οξύτητα, ίππων συγκάθειρξιν, ασιτίαν θάνατον υπενεγκών, ίλεων απέργασαι, ημίν τοις δούλοις σου.

**Δόξα. Ήχος πλ. β’ .**

Τίς μη ευφημήσει σε Αθλοφόρε Κυρίου; Τις μη ανυμνήσει σου την λαμπράν μαρτυρίαν; Τον μεν γαρ προ αιώνων εκ Πατρός γεννηθέντα Λόγον και Θεόν, φύσει Θεόνόντα, και επ’ εσχάτων φύσει γενόμενον άνθρωπον, τρανώς ανεκήρυξας· τον δε της πλάνης αρχηγέτην, ως απατεώνα και πάσης αθεμιτουργίας εφευρέτην, θαρσαλέωςκαθύβρισας. Δι’ ο και ανεβόας, Χριστόν σέβομαι, Χριστώ λατρεύω, και τα πάντα προδίδωμι, ίνα Χριστόν κερδήσω. Αλλ’ ως νυν προς Αυτόν, αθλητική παριστάμενος παρρησία, αδιαλείπτως πρέσβευε, υπέρ των πίστει και πόθω τελούντων την αεισέβαστον μνήμην σου.

**Και νυν. Θεοτοκίον**

Τίς μη μακαρίσει σε, Παναγία Παρθένε; τις μη ανυμνήσει σου τον αλόχευτον τόκον; ο γαρ αχρόνως εκ Πατρός εκλάμψας Υιός μονογενής, ο αυτός εκ σου της Αγνής προήλθεν, αφράστως σαρκωθείς, φύσει Θεός υπάρχων, και φύσει γενόμενος άνθρωπος δι' ημάς, ουκ εις δυάδα προσώπων τεμνόμενος, αλλ' εν δυάδι φύσεων, ασυγχύτως γνωριζόμενος. Αυτόν ικέτευε, σεμνή Παμμακάριστε, ελεηθήναι τας ψυχάς ημών.

Είσοδος. Φως ιλαρόν. Προκείμενον της ημέρας. Αναγνώσματα.

**Προφητείας Ησαΐου το ανάγνωσμα (Κεφ. ΜΓ’ 9-14)**

Τάδε λέγει Κύριος· πάντα τα έθνη συνήχθησαν άμα, και συναχθήσονται άρχοντες εξ αυτών. τις αναγγελεί ταύτα; η τα εξ αρχής τις αναγγελεί υμίν; Αγαγέτωσαν τους μάρτυρας αυτών και δικαιωθήτωσαν και ειπάτωσαν αληθή. Γίνεσθέ μοι μάρτυρες, και εγώ μάρτυς, λέγει Κύριος ο Θεός, και ο παις μου, ον εξελεξάμην, ίνα γνώτε και πιστεύσητε και συνήτε ότι εγώ ειμι. έμπροσθέν μου ουκ εγένετο άλλος Θεός και μετ ἐμὲ ουκ έσται. Εγώ ο Θεός, και ουκ έστι πάρεξ εμού ο σώζων. Εγώ ανήγγειλα και έσωσα, ωνείδισα και ουκ ην εν υμίν αλλότριος. υμείς εμοί μάρτυρες και εγώ Κύριος ο Θεός. Έτι απ ἀρχῆς και ουκ έστιν ο εκ των χειρών μου εξαιρούμενος· ποιήσω, και τις αποστρέψει αυτό; Ούτως λέγει Κύριος ο Θεός ο λυτρούμενος υμάς, ο άγιος του Ισραήλ.

**Σοφίας Σολομώντος το Ανάγνωσμα. (Κεφ. γ’ 1)**

Δικαίων ψυχαί εν χειρί Θεού, και ου μη άψηται αυτών βάσανος. Έδοξαν εν οφθαλμοίς αφρόνων τεθνάναι, και ελογίσθη κάκωσις η έξοδος αυτών, και η αφ’ ημώνπορεία σύντριμμα· οι δε εισιν εν ειρήνη. Και γαρ εν όψει ανθρώπων εάν κολασθώσιν, η ελπίς αυτών αθανασίας πλήρης. Και ολίγα παιδευθέντες, μεγάλα ευεργετηθήσονται·ότι ο Θεός επείρασεν αυτούς, και εύρεν αυτούς αξίους εαυτού. Ως χρυσόν εν χωνευτηρίω εδοκίμασεν αυτούς, και ως ολοκάρπωμα θυσίας προσεδέξατο αυτούς. Καιεν καιρώ επισκοπής αυτών αναλάμψουσι, και ως σπινθήρες εν καλάμη διαδραμούνται. Κρινούσιν έθνη, και κρατήσουσι λαών, και βασιλεύσει αυτών Κύριος εις τουςαιώνας. Οι πεποιθότες επ’ αυτόν, συνήσουσιν αλήθειαν, και οι πιστοί εν αγάπη προσμενούσιν αυτώ· ότι χάρις και έλεος εν τοις οσίοις αυτού και επισκοπή εντοις εκλεκτοίς αυτού.

**Σοφίας Σολομώντος το ανάγνωσμα.  (Κεφ. ζ′.7)**

Δίκαιος, εάν φθάση τελευτήσαι, εν αναπαύσει έσται. Γήρας γαρ τίμιον ου το πολυχρόνιον, ουδέ αριθμώ ετών μεμέτρηται. Πολιά δε εστι φρόνησις ανθρώποις, και ηλικία γήρως βίος ακηλίδωτος. Ευάρεστος Θεώ γενόμενος, ηγαπήθη· και ζων μεταξύ αμαρτωλών, μετετέθη. Ηρπάγη, μη κακία αλλάξη σύνεσιν αυτού, η δόλος απατήση ψυχήν αυτού· βασκανία γαρ φαυλότητος αμαυροί τα καλά, και ρεμβασμός επιθυμίας μεταλλεύει νουν άκακον. Τελειωθείς εν ολίγω, επλήρωσε χρόνους μακρούς· αρεστή γαρ ην Κυρίω η ψυχή αυτού· δια τούτο έσπευσεν εκ μέσου πονηρίας. Οι δε λαοί ιδόντες και μη νοήσαντες, μηδέ θέντες επί διανοία το τοιούτον, ότι χάρις και έλεος εν τοις οσίοις αυτού, και επισκοπή εν τοις εκλεκτοίς αυτού.

**Λιτή. Ήχος α’ .**

Πνευματικοίς άσμασι λαοί, τον φερωνύμως νίκην του ευσεβούς λαού γεγονότα, Νικόλαον τον νέον του Χριστού μεγαλομάρτυρα, τιμήσωμεν σήμερον· η γαρ προς τούτον τιμή τε και εύνοια, απόδειξιν έχει της προς τον κοινόν Δεσπότην ευνοίας, υπέρ ου το αίμα μετά πολλάς και ανυποίστους βασάνους εξέχεε. Μακαρίσωμεν ουν αυτόν γνησίως, ίνα και ημείς Μάρτυρες τη προαιρέσει γεννώμεθα, και των αιτών εκείνων αξιωθώμεν μισθών, παρά Χριστού, του Σωτήρος των ψυχών ημών.

**Ήχος β’ .**

Μέγας ει Κύριε και θαυμαστός εν τοις έργοις σου, ότι και εν τοις καθ’ ημάς αιώσι, νέον κομιδή όντα τον θείον Νικόλαον, προς τους μαρτυρικούς αγώνας ενίσχυσας· όθεν, τη ση ρωννύμενος θεία δυνάμει, εν ειρκτή φρουρούμενος, και εν ξύλω κακουχούμενος, αλύσεσί τε δεσμούμενος, και πλάκα επί του στήθους φέρων, το σον πανάγιον διαπρυσίως εκήρυττεν όνομα, την δε των αθέων Αγαρηνών πλάνην, απτοήτως εξήλεγχεν· αφ’ ων την κάραν αποτμηθείς, τον μαρτυρίου δρόμον διήνυσε, και ταις των Μαρτύρων χορείαις επαξίως συνήφθη, πρεσβεύων υπέρ πάντων ημών.

**Ήχος γ’ .**

Αντί μεν της ειρκτής, και ασιτίας ην υπέστης, η τρυφή σοι του Παραδείσου δεδώρηται· αντί δε της μεθ’ ίππων συγκλίσεως, η μετ’ Αγγέλων διαγωγή, Μεγαλομάρτυς Νικόλαε· ικέτευε ουν Χριστόν τον Θεόν, ίνα και ημάς του ζόφου και της αλογίας των παθών απαλλάξας, εν έργοις φωτός, και απαθείας ανέσει, το υπόλοιπον της ζωής ημών διανύσαι καταξιώση, τους εκ πόθου την μνήμην τελούντάς σου.

**Ήχος δ’ .**

Μέγα και παράδοξον θαύμα, Μάρτυς Νικόλαε γέγονεν, ηνίκα σου την πάντιμον οι δυσσεβείς απέτεμον κάραν· ο γαρ Θεός την σην άθλησιν δοξάσαι βουλόμενος, Ον τοις άθλοις σου εδόξασας, ζόφω βαθυτάτω την νήσον πάσαν, ως το πάλαι την Αίγυπτον εκάλυψε, το δε πανίερόν σου πρόσωπον, νεκρόν ήδη, κάλλειο αρρήτω κατελάμπρυνε.

Δηλών ότι συ μεν εις φως ανέσπερον και άδυτον απήλθες, εκείνοι δε εν τω σκότει της ασεβείας, και τη δεινή του δαίμονος πλάνη, αθλίως μένουσιν. Αλλ’ ως μαρτυρικήν κεκτημένος προς τον Χριστόν παρρησίαν, θραύσον αυτών τα καθ’ ημών φρυάγματα ταις πρεσβείαις σου.

**Δόξα. Ήχος πλ. α’ .**

Δεύτε Χριστοφόροι της Χίου λαοί, πόθω συνελθόντες τιμήσωμεν αξίως, Νικόλαον τον νέον Αθλοφόρον Χριστού, και ευφημιών στέμμασι τούτον αναδήσωμεν· τον νικηφόρον Αθλητήν, και της πλάνης ολοθρευτήν αναδειχθέντα, τον μη πτοηθέντα τους αποκτέιναντας το σώμα αυτού τυράννους, αλλά παρρησία ακαταπλήκτω, τον Χριστόν Θεόν του παντός κηρύξαντα, και τω οικείω αίματι την ομολογίαν της αυτού πίστεως βεβαιώσαντα· πάντες ουν ανυμνούντες αυτόν, βοήσωμεν· Μαρτύρων εγκαλλώπισμα Νικόλαε, το περικαλλές της Χίου ανάθημα, η προς Θεόν προσφορά και θυσία ευπρόσδεκτος, μη ελλίπης φυλάττων την σε μεγαλύνουσαν πόλιν, ταις ικεσίαις σου.

**Και νυν. Θεοτοκίον**

Ναός και πύλη υπάρχεις, παλάτιον και θρόνος του Βασιλέως, Παρθένε πάνσεμνε, δι' ης ο λυτρωτής μου Χριστός ο Κύριος, τοις εν σκότει καθεύδουσιν επέφανεν, Ήλιος υπάρχων δικαιοσύνης, φωτίσαι θέλων ους έπλασε, κατ' εικόνα ιδίαν χειρί τη εαυτού. Διο Πανύμνητε, ως μητρικήν παρρησίαν προς αυτόν κεκτημένη, αδιαλείπτως πρέσβευε, σωθήναι τας ψυχάς ημών.

**Εις τον Στίχον. Ήχος δ’ . Ως γενναίον εν Μάρτυσιν.**

Νυν η Χίος αγάλλεται, και ενθέως ευφραίνεται, ως πανηγυρίζουσα την σην άθλησιν, Μεγαλομάρτυς Νικόλαε, και λίαν σεμνύνεται, σε βλαστήσασα φυτόν, ευθαλές και κατάκαρπον, τοις του πνεύματος, ακηράτοις καρποίς και δι’ ευφήμου, γλώττης άγει σου παμμάκαρ, της αριστείας τα τρόπαια.

Στ.: Δίκαιος ως φοίνιξ ανθήσει και ωσεί κέδρος η εν τω Λιβάνω πληθυνθήσεται.

Εν ειρκτή και εν ξύλω σε, ησφαλήσαντο άνομοι, και πλακός βαρύτητι τα πανίερα, στερνά σου Μάρτυς Νικόλαε, δεινώς κατεβάρυναν, τα φλεγόμενα Χριστού, τη αγάπη και ήλους σοι, καθυπέβαλον, αλλά θεία δυνάμει διεσείσθη, η ειρκτή και κατεβλήθη, η πλαξ η σε εκπιέζουσα.

Στ.: Πεφυτευμένος εν τω οίκω Κυρίου, εν ταις αυλαίς του Θεού ημών εξανθήσει.

Τους εκ πόθου τελούντάς σου, την σεβάσμιον άθλησιν, Αθλητά Νικόλαε φρούρει φύλαττε, ταις σαις ευχαίς προς τον Κύριον, Ω μάκαρ παρίστασαι, συν Μαρτύρων τοις χοροίς, εν μεθέξει θεούμενος, παναοίδιμε, ως του σώματος όλως αφειδίσας, τούτου χάριν και εκχέας, αίμα το τίμιον Άγιε.

**Δόξα. Ήχος πλ. δ’ .**

Των ευσεβών τα στίφη, τον νέον Αθλητήν σε υμνούμεν, μάκαρ Νικόλαε, δια σου γαρ προς πίστιν την όντως αγίαν, καλώς στηριζόμεθα· τρισόλβιος ει υπέρ αυτής αθλήσας, και εχθρού ταπεινώσας την έπαρσιν. Καρυών το γέννημα, της Χίου απάσης το καύχημα, και της οικουμένης σεμνόν αγαλλίαμα. Πρέσβευε Χριστώ τω Θεώ, σωθήναι τας ψυχάς ημών.

**Και νυν. Θεοτοκίον**

Ανύμφευτε Παρθένε, η τον Θεόν αφράστως συλλαβούσα σαρκί, Μήτηρ Θεού του υψίστου, σων οικετών παρακλήσεις δέχου Πανάμωμε, η πάσι χορηγούσα καθαρισμόν των πταισμάτων, νυν τας ημών ικεσίας προσδεχομένη, δυσώπει σωθήναι πάντας ημάς.

**Νυν απολύεις. Τρισάγιον.**

**Απολυτίκιον. Ήχος γ’ . Μέγαν εύρατο.**

Μέγα καύχημα, της Χίου πέλεις, αξιάγαστε, της σης πατρίδος, Αθλοφόρε Χριστού γενναιότατε· ως ουν εν ταύτη το αίμα εξέχεας, και μακαρίαν ειργάσω Νικόλαε, ούτως Άγιε, αυτήν ασινή περίσωζε, ταις σαις προς τον Κύριον δεήσεσι.

**Δόξα. Ήχος δ’. Ταχύ προκατάλαβε.**

Της Χίου αγλάϊσμα και Αθλητών μιμητής, εδείχθης Νικόλαε ομολογήσας Χριστόν, τυράννων ενώπιον· όθεν των σων αιμάτων, οι κρουνοί Αθλοφόρε, δρόσος ώφθησαν θεία, τη Χριστού Εκκλησία· εντεύθεν πανευχαρίστως, μέλπει τους άθλους σου.

**Και νυν. Θεοτοκίον**

Το απ' αιώνος απόκρυφον, και Αγγέλοις άγνωστον μυστήριον· δια σου Θεοτόκε τοις επί γης πεφανέρωται, Θεός εν ασυγχύτω ενώσει σαρκούμενος, και Σταυρόν εκουσίως υπέρ ημών καταδεξάμενος, δι' ου αναστήσας τον πρωτόπλαστον, έσωσεν εκ θανάτου τας ψυχάς ημών.

Απόλυσις.

**ΟΡΘΡΟΣ**

****

**Μετά την α’ Στιχολογίαν, Κάθισμα. Ήχος α’ . Τον τάφον Σου Σωτήρ.**

Νικόλαον πιστοί, ευφημήσωμεν ύμνοις, και πόθω την αυτού εορτάσομεν μνήμην, τους άθλους νυν γεραίροντες, τους αγώνας τα σκάμματα, α υπέμεινεν, υπέρ Χριστού της αγάπης, γενναιότατα, και δι’ αυτά ταις χορείαις, Μαρτύρων συνήδεται.

**Δόξα. Και νυν ... Θεοτοκίον**

Μητέρα σε Θεού, επιστάμεθα πάντες, Παρθένον αληθώς, και μετά τόκον φανείσαν, οι πόθω καταφεύγοντες, προς την σην αγαθότητα· σε γαρ έχομεν, αμαρτωλοί προστασίαν· σε κεκτήμεθα, εν πειρασμοίς σωτηρίαν, την μόνην πανάμωμον.

**Μετά την β’ Στιχολογίαν, Κάθισμα. Ήχος γ’ . Την ωραιότητα.**

Ω της ανδρείας σου, Μάρτυς Νικόλαε, και γενναιότητος, μεθ’ ης πανεύφημε, του μαρτυρίου τοις φρικτοίς αγώσιν εγκαρτερήσας, τον Χριστόν εκήρυξας, των τυράννων ενώπιον, και τους Άγαρ ήσχυνας, απογόνους τοις λόγοις σου, ελέγχων αυτούς εν παρρησία, θεία· δι’ ο σε ανυμνούμεν.

**Δόξα. Και νυν ... Θεοτοκίον**

Την ωραιότητα, της παρθενίας σου, και το υπέρλαμπρον, το της αγνείας σου, ο Γαβριήλ καταπλαγείς εβόα σοι Θεοτόκε· Ποίόν σοι εγκώμιον, προσαγάγω επάξιον, τι δε ονομάσω σε; απορώ και εξίσταμαι· διο ως προσετάγην βοώ σοι· Χαίρε η Κεχαριτωμένη.

**Μετά τον Πολυέλεον, Κάθισμα. Ήχος δ’ . Το προσταχθέν μυστικώς.**

Αγαλλιάσθω ουρανός γη ευφραινέσθω, αι των Αγγέλων συν Αγίων ταις χορείαις, και ανθρώπων τα πλήθη επί τη αθλήσει, τη θεία, του Νικολάου του καρτερώς, βασάνων, παντοίων πείραν πόθω Χριστού, και επώδυνον θάνατον, υπενεγκόντος εν γη, και ταύτην αγιάσαντος, ουρανόν δε οικήσαντο.

**Δόξα. Και νυν ... Θεοτοκίον**

Ευχαριστούμέν Σοι αεί Θεοτόκε, και μεγαλύνομεν αγνή και προσκυνούμεν, ανυμνούντες τον τόκον Σου κεχαριτωμένη, βοώντες ακαταπαύστως· σώσον ημας, Παρθένε παντελεήμον ως αγαθή, και δαιμόνων εξάρπασον, λογοθεσίου φοβερού, εν ώρα της ετάσεως, μη αισχυνθώμεν οι δούλοί Σου.

Είτα, οι Αναβαθμοί· το α’ Αντίφωνον του δ’ ἤχου.

Προκείμενον: Δίκαιος ως φοίνιξ ανθήσει και ωσεί κέδρος η εν τω Λιβάνω πληθυνθήσεται.

Στ.: Πεφυτευμένος εν τω οίκω Κυρίου, εν ταις αυλαίς του Θεού ημών εξανθήσει.

**Ευαγγέλιον μαρτυρικόν.**

Ο Ν’ ψαλμός.

Δόξα: Ταις του Αθλοφόρου...

Και νυν: Ταις της Θεοτόκου...

Ιδιόμελον. Ήχος πλ. β’ . Στ.: Ελέησόν με ο Θεός...

Χριστέ, των Μαρτύρων το κραταίωμα, ο και τον Νεομάρτυρα Νικόλαον ενισχύσας, υπέρ του σου θείου ονόματος εναθλήσαι, δώρησαι ημίν ταις αυτού ικεσίαις, το μέγα Σου έλεος.

Είτα οι Κανόνες· της Θεοτόκου, και του Αγίου δύο.

Ο α’ Κανών, ου η Ακροστιχίς κατ’ Αλφάβητον, άνευ των Θεοτοκίων.

**Ωδή α’ . Ήχος πλ. δ’ . Αρματηλάτην Φαραώ.**

Άναρχε Λόγε ταις του Νέου Μάρτυρος πανευπροσδέκτοις ευχαίς, το νοερόν στόμα, της καρδίας άνοιξον, και χείλη μου τα ένυλα, όπως άσμασι μέλψω, τας αριστείας τα τρόπαια, τούτου και λαμπρά κατορθώματα.

Βάθος σοφίας και κριμάτων άβυσσος και ύψος γνώσεως σης, φιλάνθρωπε Σώτερ, πάντα νουν εξέπληξε· πως τον ποτέ μωραίνοντα, συνετόν απειργάσω, εχέφρονα και θεόσοφον, Μάρτυρα της θείας σου πίστεως.

Γνώσίν μοι θείαν ουρανόθεν Άγιε δος μοι πρεσβείαις ταις σαις, όπως επαξίως, πλέξω σοι τον στέφανον, τοις εγκωμίων άνθεσιν, και των ύμνων τρισμάκαρ, ως το φωτί ελλαμπόμενος, της απειροσόφου Θεότητος.

**Θεοτοκίον.**

Ως Θεού Μήτηρ παρρησίαν έχουσα προς τον τεχθέντα εκ Σου, μονογενή Λόγον, και Πατρί συνάναρχον, και συμφυή τω Πνεύματι, δυσωπούσα μη παύση, κινδύνων σώσαι πανάμωμε, τους Σε Θεοτόκον δοξάζοντας.

**Ο β’ Κανών. Ωδή α’ . Ήχος δ’ . Θαλάσσης το ερυθραίον.**

Τη αίγλη της τριλαμπούς Θεότητος, περιλαμπόμενος, τροπαιοφόρε Μάρτυς του Χριστού, συν Μαρτύρων τοις θείοις χοροίς, ευχαίς σου καταφαίδρυνον, τας διανοίας των υμνούντων σε.

Τοις ρείθροις των ιερών αιμάτων σου, Μάρτυς Νικόλαε, τον νοητόν απέπνιξας εχθρόν, τη ενθέω δυνάμει Χριστού, ως Φαραώ τον τύραννον Μωσής, το πάλαι κατεβύθισε.

Στεφάνω μαρτυρικώ κοσμούμενος, θείε Νικόλαε, και πορφυρά εξ αίματος στολή, καλλυνόμενος Μάρτυς Χριστού, γηθόμενος παρίστασαι, τω θείω θρόνω του παντάνακτος.

**Θεοτοκίον.**

Τον φύσει δημιουργόν εκύησας, ημάς θεώσαντα, τη υπέρ νουν ενώσει αληθώς, Θεοτόκε πανύμνητε, Ον εκτενώς ικέτευε φωταγωγήσαι τους υμνούντάς Σε.

**Ωδή γ’ . Ο στερεώσας κατ’ αρχάς.**

Δεύτε συνδράμωμεν πιστοί, καταμαθείν τους αγώνας, και τους άθλους του κλεινού Νικολάου, του εκ Χίου και ωδαίς, την θείαν αυτού άθλησιν, μετ’ ευλαβείας πλείστης, επιτελέσωμεν άπαντες.

Επιφανείσα η σεμνή, και Θεοτόκος Μαρία, απελθείν σοι ενετείλατο μάκαρ, και ιάσεως τυχείν, εκ του ιερατευόντος, εν τω ναώ Κυρίου, του ποιητού και Υιού αυτής.

Ζήλω του θείου Βαπτιστού, αποτμηθήναι την κάραν, δι’ αγάπην του Σωτήρος επόθεις, ου την θείαν εκτομήν, χερσί κατέχων έκραζες, Πρόδρομε Ιωάννη, των σων παθών κοινωνήσαι με.

**Θεοτοκίον.**

Νενεκρωμένον μου τον νουν, τη της ζωής ενεργεία, της εκ Σου φανερωθείσης τω κόσμω, διανάστησον ουλάς, και τύπους εξαλείφουσα, της αμαρτίας μόνη, Θεογεννήτορ πανάμωμε.

**Έτερος. Ευφραίνεται επί σοι.**

Ευφραίνονται οι λαοί, πνευματικώς οι ευσεβείς σήμερον, τοις ιερείς μέλεσι, σε ανευφημούντες μακάριε.

Την μνήμην την ιεράν, την σης αθλήσεως πιστώς άγοντες, αμαρτιών άφεσιν, δια σου θεόθεν αιτούμεθα.

Προΐστασο των πιστώς, την σην τελούντων εορτήν Άγιε, ταις σαις λιταίς θλίψεων, και δεινών παντοίων ρυόμενος.

**Θεοτοκίον.**

Εσκήνωσεν εν ημίν, ο εν υψίστοις κατοικών άχραντε, άνευ σποράς σάρκα γαρ, εκ Σου προσλαβών πεφανέρωται.

**Κάθισμα. Ήχος πλ. α’ . Τον συνάναρχον Λόγον.**

Τους αγώνας ορθρίζοντες ανυμνούμέν σου, ους υπέστης γενναίως Μεγαλομάρτυς Χριστού, υπέρ της πίστεως αθλών παναοίδιμε· ότι καθείλες δι’ αυτών των τυράννων την οφρύν, και θράση τα των δαιμόνων, τα ασθενή θεία ισχύϊ, και στέφος της αφθαρσίας είληφας.

**Δόξα. Και νυν. Θεοτοκίον.**

Χαίρε πύλη Κυρίου η αδιόδευτος, χαίρε τείχος και σκέπη των προστρεχόντων εις σε, χαίρε αχείμαστε λιμήν και Απειρόγαμε, η τεκούσα εν σαρκί τον Ποιητήν σου

και Θεόν, πρεσβεύουσα μη ελλείπης, υπέρ των ανυμνούντων, και προσκυνούντων τον Τόκον σου.

**Ωδή δ’ . Συ μου ισχύς, Κύριε.**

Η θαυμαστή, και αξιάγαστος ένστασις, ην ευθέως έδειξας Νικόλαε, ότε προσήχθης τοις δικασταίς, υπέρ της πατρώας θρησκείας Μάρτυς αήττητε, κατέπληξεν εικότως ασεβούντων τα πλήθη, τα δε των ευσεβών κατεθάρρυνε.

Θέσει Υιός, Πατρός ανάρχου γεγέννησαι, θεοφόρε, α τε μη δεξάμενος υιοθεσίαν Αγαρηνών, και χρημάτων δόσιν, ουδέ στολήν την πολύτιμον, αλλά περιφρονήσας, ως εχέφρων απάντων, ευσεβείας τω πόθω φλεγόμενος.

Ίνα ζωής, της αιωνίου Νικόλαε, επιτύχης, ζωήν την επίκηρον, ουδέν ηγήσω πόθω Χριστού· όθεν παρρησία, Αυτόν κηρύξας υπέμεινας, αικίας αφορήτους, και πληγάς ανυποίστους, και βασάνους παντοίας πολύαθλε.

**Θεοτοκίον.**

Δια παντός, μη διαλίπης με σκέπουσα, Σε γαρ έχω μόνην καταφύγιον, εν πειρασμοίς, υπερασπιστήν, ρύστιν εν κινδύνοις, εν συμφοραίς παραμύθιον, προστάτην εν ανάγκαις, ευθυμίαν εν λύπαις, και χαράν εν ταις θλίψεσι Δέσποινα.

**Έτερος. Επαρθέντα σε ιδούσα.**

Συνελθόντες τους αγώνάς σου ευφημούμεν, και τα λαμπρά σου τρόπαια και τας αριστείας, Μάρτυς Αθλοφόρε Χριστού, εικότως δοξάζοντες, τον σε ενισχύσαντα Κύριον.

Ικεσίαις σου Νικόλαε νικηφόρε, προς τον Θεόν περίσωζε, τους ανευφημούντας, σου την θείαν μνήμην πιστούς, και πόθω γεραίροντας, τους υπέρ Χριστού θείους άθλους σου.

Ως τω θρόνω παριστάμενος της Τριάδος, αμαρτιών την άφεσιν ταις σαις ικεσίαις, αίτησαι τοις σοις υμνηταίς, παμμάκαρ Νικόλαε, τοις επιτελούσι την μνήμην σου.

**Θεοτοκίον.**

Νεουργεί την ανθρωπότητα νέον βρέφος, ο προ αιώνων Κύριος οφθείς εκ Παρθένου, και βροτός γενόμενος, Αυτώ μελωδήσωμεν· δόξα τη δυνάμει Σου Κύριε.

**Ωδή ε’ . Ίνα τι με απώσω.**

Κολαστήρια ξένα, Μάρτυς και δεινότατα κατεπενόησαν, της σης καρτερίας, οι πλάνης προστάται θερμότατοι, ήλους οξυτάτους, διαπαρέντας εν σανίδι, υπό νώτόν σου θείναι ωμότατα.

Λαμπροί σου οι αγώνες, και τα τρόπαια Μάρτυς άπερ ανήγειρας, κατ’ εχθρών απάντων, ορατών αοράτων πανθαύμαστε, θεία γαρ δυνάμει, περιεγένου αμφοτέρων, και την τούτων οφρύν καταβέβληκας.

Μη πτοηθείς τους Άγαρ, απογόνους παμμάκαρ το θείον βάπτισμα, δέξασθαι και πίστιν, την χριστώνυμόν τε και σωτήριον, προς αυτούς εβόας, οι δε θυμού αναπλησθέντες, βαρυτάτω σε λίθω υπέβαλον.

**Θεοτοκίον.**

Αληθή Θεοτόκον, πάντες Σε κηρύττομεν Θεοχαρίτωτε, οι τη Ση γεννήσει, της φθαρτής λυτρωθέντες γεννήσεως, και προς την αμείνω, πάλιν ζωήν ανακληθέντες, δια σπλάγχνα ελέους Θεού ημών.

**Έτερος. Συ Κύριέ μου φως.**

Συ όλην προς Θεόν, την διάνοιαν έτεινας, Νικόλαε θεοφόρε, και βασάνους ανδρείως, τω πόθω τούτω ήνεγκας.

Αικίαις αφειδώς, τους σους πόδας εκάκωσαν, Νικόλαε και εν ξύλω, ησφαλήσαντο συ δε Θεόν, χαίρων εδόξαζες.

Ήλους μεν Αθλητά, οι της Άγαρ απόγονοι, υπέστρωσαν τοις σοις νώτοις, τοις δε στέρνοις σου λίθον, επέθηκαν βαρύτατον.

**Θεοτοκίον.**

Ο Λόγος του Θεού, ο Πατρί ομοούσιος, Σος γίνεται Θεομήτορ, υπέρ νουν τε και λόγον, Υιός Σοι ομοούσιος.

**Ωδή στ’ . Ιλάσθητί μοι Σωτήρ.**

Νύκτωρ σεισμός φοβερός, γενόμενος απεκύλισεν, ω μέγα θαύμα πιστοί, τον λίθον τον μέγιστον, εκ του θείου σώματος, και διετηρήθη, αβλαβής ο παναοίδιμος.

Ξένα εισί και φρικτά, Μεγαλομάρτυς Νικόλαε, τα επί σοι προς Θεού, γενόμενα θαύματα· δι’ ων σε ερύσατο, λίθου βαρυτάτου, και των ήλων της κακώσεως.

Ο ξενοτρόπως ποτέ, τον Δανιήλ λυτρωσάμενος, εκ της λεόντων ορμής, σε νυν διετήρησεν, απήμαντον Άγιε, εκ παντός κινδύνου, και των ίππων της θρασύτητος.

**Θεοτοκίον.**

Λαμψάτω νυν επ’ εμέ, η άφατος ευσπλαγχνία Σου, βυθού με αμαρτιών, και της απογνώσεως, Κόρη απαλλάττουσα, και προς μετανοίας, τους λιμένας εμβιβάζουσα.

**Έτερος. Θύσω σοι μετά φωνής.**

Έρωτι, της πατρώας θρησκείας ενήθλησας, υπενεγκών Αθλοφόρε, τας βασάνους πάσας μεγαλοψύχως, και το στέφος παρά Θεού εδέξω το άφθαρτον.

Ίππων σε, τοις ποσίν εναπέρριψας δέσμιον, χείρας και πόδας αλλ’ όμως, θεία βοηθεία και προμηθεία, αβλαβής ετηρήθης τρισόλβιε.

Σύμφωνον, εκ ψυχής αναπέμπομεν Άγιε, αίνον τω πάντων Δεσπότη, τω ενδυναμώσαντι παραδόξως, σε θεόφρον, καρτερώς ενεγκείν το μαρτύριον.

**Θεοτοκίον.**

Κοίμισον, των παθών της σαρκός μου τα κύματα, τη ακοιμήτω Σου Κόρη, ικεσία δέομαι, και μη δώης, αμαρτίας αφυπνώσαί με, ύπνον βαρύτατον.

**Κοντάκιον. Ήχος πλ. δ’ . Τη Υπερμάχω.**

Τους την σην άθλησιν Νικόλαε γεραίροντας, και προσκυνούντάς σου πιστώς το θείον λείψανον, διατήρει σαις πρεσβείαις εκ πάσης βλάβης, άτε έχων παρρησίαν προς τον Κύριον, υπέρ ου στερρώς ενήθλησας πανεύφημε, και απείληφας μαρτυρίου τον στέφανον.

**Έτερον. Ήχος γ’ . Η Παρθένος σήμερον.**

Φερωνύμως γέγονας, νίκη λαού Ορθοδόξου, ιερέ Νικόλαε, υπέρ Χριστού εναθλήσας· όθεν σοι, εν κατανύξει ψυχής βοώμεν, δώρησαι, ημίν την νίκην ταις σαις πρεσβείαις, κατ’ εχθρών των ορωμένων, και αοράτων τοις σε τιμώσι πιστώς.

**Ο Οίκος.**

Τις σε ω νέε του Χριστού στρατιώτα, επαξίως υμνήσει; Τις σου τας λαμπράς αριστείας, και τα ένδοξα τρόπαια, προσφυώς επαινέσει; ου γαρ κραταιόφρον, και καλλίνικε Αθλητά, τριακονθήμερον ταις βασάνοις εγκαρτερήσας, εν πολλοίς και πικροίς αικισμοίς εν φυλακαίς, εν ξύλω τους πόδας θλιβόμενος, ήλοις οξυτάτοις εφαπλούμενος, και πλακός βαρύτητα επί του στήθους και της κοιλίας φέρων, και τοις ίππων δέσμιον χείράς τε και πόδας υποριπτόμενος ποσί, τον δρόμον του σεπτού μαρτυρίου τετέλεκας, την προς Χριστόν τον Θεόν πίστιν τετήρηκας· και παρ’ Αυτού στέφος απείληφας άφθαρτον· δι’ ο μαρτυρικήν παρρησίαν έχων προς Αυτόν, αίτησαι ημίν την κατ’ εχθρών ορωμένων τε και αοράτων νίκην, ταις Αυτού θείαις πρεσβείαις, τοις σε τιμώσι πιστώς.

**Συναξάριον.**

Τη ΛΑ' του αυτού Μηνός, ο Άγιος Νεομάρτυς Νικόλαος ο εν Χίω, εν έτει 1754, ξίφει τελειούται.

Nίκης βραβεία Nικόλαε λαμβάνεις,

στερρώς αθλήσας δια Χριστόν παμμάκαρ.

Τριακοστή εν πρώτη κάραν εκτμηθείς.

Τη αυτή ημέρα, Μνήμη των Αγίων Αποστόλων εκ των εβδομήκοντα: Στάχυος, Απελλού, Αμπλίου, Ουρβανού, Ναρκίσσου και Αριστοβούλου. Στάχυς δρεπάνω της τελετής, ως στάχυς, εκ του παρόντος εκθερίζεται βίου. Η τετράχορδος των Αποστόλων λύρα, σγα στερήσει πνευμάτων ως κολλάβων. Ψυχάς, Αριστόβουλος, αγρεύσας λόγω, Xριστώ πρόσεισι, μισθόν αιτών της άγρας.

Τούτων, ο μεν Άγιος Απόστολος Στάχυς, προχειρίζεται του Βυζαντίου επίσκοπος, παρά Ανδρέου του Αποστόλου. Ωκοδόμησε δε και Εκκλησίαν εν Αργυρουπόλει, εν η συνηθροίζοντο πλήθη Χριστιανών ουκ ευαριθμήτα, και εδίδασκεν αυτά· και ούτω διαβιούς επί έτεσι δέκα εξ, εν ειρήνη εκοιμήθη.

Ο δε Απελλής, Ηρακλείας επίσκοπος γέγονε· και πολλούς τω Χριστώ προσαγαγών, τέλος μακάριον έλαβεν.

Ο δε Άγιος Αμπλίας και Ουρβανός, επίσκοποι και αυτοί γεγονότες παρά του αυτού Αποστόλου Ανδρέου, ο μεν Αμπλίας Οδυσσουπόλεως, ο δε Ουρβανός Μακεδονίας, και δια την εις Χριστόν ομολογίαν, και την των ειδώλων καθαίρεσιν, υπό Ιουδαίων και Ελλήνων αναιρεθέντες, τας μακαρίας αυτών ψυχάς τω Θεώ παρέθεντο.

Ο δε Νάρκισσος, διαφόρως βασανισθείς, παρέδωκε και αυτός την ψυχήν τω Θεώ, δι’ ον και το αίμα αυτού προθύμως εξέχεε.

Ο δε Αριστόβουλος, χειροτονηθείς και αυτός λογικών προβάτων ποιμήν, και τον Χριστόν πάσι κηρύττων, απέλαβεν αντάξιον των πόνων αυτού τον μισθόν.

Τη αυτή ημέρα, ο Άγιος Μάρτυς Επίμαχος ο Αιγύπτιος, ξίφει τελειούται. Ου δειλός Επίμαχος ώφθη προς ξίφος, Απροσμάχητον σύμμαχον Θεόν φέρων.

Ούτος, λίαν ωραίος την όψιν ην, εν τω αγρώ την οίκησιν έχων, εκ πόλεως του Πηλουσίου. Διαβληθείς δε προς τον ηγεμόνα Απελλιανόν, εν Αλεξανδρεία πλήθος Αγίων τιμωρούντα, ήδη της θυσίας τελουμένης, δραμών ο Επίμαχος, καταστρέφειν τον βωμόν επεχείρει. Παραυτίκα ουν επί ξύλον αναρτάται, και σιδηροίς όνυξι ξέεται, και λίθοις τα οστά συνθλάττεται. Γυνή δέε τις παρεστώσα εκείσε, και τον ένα οφθαλμόν έχουσα πεπηρωμένον, επεί περ τω Αγίω ακλινώς ενητένιζε, μέγα τι και αξιέραστον θαυματουργείται εν αυτή. Ξεομένου γαρ του Μάρτυρος, μέρος τι των εκείνου σαρκών εκείθεν αποσπαθέν, διαέριόν πως φερόμενον, αποστάζει του αίματος εις τον οφθαλμόν, και ο σταλαγμός παγείς, ω του θαύματος!, φως γίνεται ταύτη, και υγιή τον οφθαλμόν αποδίδωσιν. Ύστερον δε και ο Άγιος ξίφει την κεφαλήν αποτέμνεται.

Τη αυτή ημέρα, μνήμη του Αγίου Ιακώβου, επισκόπου Μυγδονίας. Ο Ιάκωβος πτερνίσας σαρκός πάθη, Φερώνυμος δέδεικται εκ των πραγμάτων.

Ούτος, γέγονεν επίσκοπος Αντιοχείας της Μυγδονίας, της και Νησίκης λεγομένης· δι’ άκραν δε αρετήν, μέγας θαυματουργός χρηματίσας, νεκρούς τη του Χριστού δυνάμει εξανέστησε, και πολλούς εξ ειδωλομανίας εις θεογνωσίαν επέστρεψε, πολλούς τε δι’ ανθρώπινον φόβον τον Χριστόν αρνουμένους, παλινδρομήσαι προς αυτόν παρεσκεύασε, και βίβλον πάνυ ωφέλιμον συνετάξατο. Εξεικονίζει δε τινα των της βίβλου τάυτης Θεοδώρητος ο της Κύρου επίσκοπος, εν τη φιλοθέω αυτού ιστορία.

Ούτος, πλείστους πειρασμούς υποστάς υπό των ειδωλολατρών βασιλέων, και μη υπενδούς, διήρκεσε μέχρι του μεγάλου βασιλέως Κωνσταντίνου, και εν τη πρώτη Συνόδω των τριακοσίων δέκα και οκτώ Αγίων Πατέρων εις ην· και τα εκείσε ευσεβώς κηρυχθέντα επισφραγίσας μετά των συν αυτώ και βεβαιώσας, εισήλθεν εν Κωνσταντινουπόλει, προς τον μέγαν Μητροφάνην· και τούτω συγκοινωνήσας, και κοιμηθέντας κηδεύσας αυτόν, υπέστρεψεν εις τον εαυτού θρόνον, και μικρόν επιβιούς, και σημείοις διαλάμψας, ανεπαύσατο εν Κυρίω.

Τη αυτή ημέρα, μνήμη Ομολογητού τινος Ανωνύμου, εκ της Εκκλησιαστικής ιστορίας του Θεοδωρήτου. Kάν αγνοώμέν σοι τις η κλήσις μάκαρ, Πάντως συ ζώντων ει βίβλω γεγραμμένος.

Τη αυτή ημέρα, μνήμη των Αγίων Μαρτύρων· Στεφάνου, Βαρνάβα, Τροφίμου, Δορυμέδοντος, Κοσμά, Δαμιανού, Σάββα, Βάσης, Αβραμίου, και των συν αυτών. Εννάς αθλητών συν συνάθλων πληθύϊ, ίσων μετέσχον και στεφάνων εν πόλω.

Τη αυτή ημέρα, ο Άγιος Μάρτυς Παις, λίθω την κεφαλήν βληθείς, τελειούται.

Kοράλλιόν σοι λίθον ως δώρον φέρει, Παις την κεφαλήν ηματωμένην λίθω.

Τη αυτή ημέρα, αι Άγιαι Δώδεκα Κόραι, αι Μάρτυρες, εν μέσω στοάς κρεμασθείσαι, τελειούνται. Ωροσκοπείον το στοάς μέσον ξύλον, Tάς δώδεκα προΐσχεν ως ώρας κόρας.

Τη αυτή ημέρα, οι Άγιοι Μάρτυρες Σέλευκος και Στρατονίκη οι σύζυγοι, ξίφει τελειούνται, οίτινες μύρον αέναον βλύζουσιν. Xέουσιν αίμα σύζυγοι δια ξίφους, Οι και νεκροί χέουσιν εις αεί μύρον.

Τη αυτή ημέρα, ο Άγιος Μάρτυς Γορδιανός, ξίφει τελειούται. Kαί Γορδιανός Mαρτύρων ζητών κλέος εφεύρε τούτο Mάρτυς οφθείς εκ ξίφους.

Τη αυτή ημέρα, ο Άγιος Μάρτυς Επίμαχος ο Ρωμαίος, ξίφεσι κατακοπείς, τελειούται. Ξιφών οδόντας Επίμαχε καρτέρει, άγχεις γαρ εχθρούς ων οδόντες ως ξίφος

Τη αυτή ημέρα, οι Άγιοι Τρεις Μάρτυρες, οι εν Μελιτιν η, τα σκέλη συντριβέντες, τελειούνται. Tρείς συντριβέντες Mάρτυρες σκέλη ξύλοις, Tά μακρά συντρίβουσι της πλάνης σκέλη.

Τη αυτή ημέρα, μνήμη τω Οσίων Σπυρίδωνος και Νικόδημου, των εν τω σπηλαί ω, των Ρώσσων.

Τη αυτή ημέρα, μνήμη του Αγίου Ιωάννου Κοτσούρωφ, πρωτομάρτυρος της νεότερης Ρωσίας

Τη αυτή ημέρα, μνήμη των Αγίων Εκατόν Χιλιάδων Μαρτύρών της Τυφλίδος.

Ταις αυτών αγίαις πρεσβείαις Χριστέ ο Θεός, ελέησον και σώσον ημάς. Αμήν.

**Ωδή ζ’ . Θεού συγκατάβασιν.**

Προστάξει ο ήλιος, Θεού του κτίστου τας εαυτού φωταυγείς, συνέστειλεν ακτίνας, ηνίκα ξίφει την ιεράν κεφαλήν, οι δυσσεβείς Αθλοφόρε απέτεμον, την σην λαμπράν και σεπτήν, πάντως τιμών τελευτήν.

Ρωννύμενος σθένει σου, παντοδυνάμω ο Αθλοφόρος Χριστέ, διήνυσε τον δρόμον του μαρτυρίου γιγαντιαίω ποδί, και εν σκηνώμασι θείοις εσκήνωσε, συν τοις Αγγέλοις βοών· ευλογητός ο Θεός.

Σιών την ουράνιον, οικείς παμμάκαρ συν τοις Μαρτύρων χοροίς, ελλαμπόμενος αίγλη, και φωταυγία του ανεσπέρου φωτός, μετά Αγγέλων βοών ευφραινόμενος, εν ασιγήτω φωνή· ευλογητός ο Θεός.

**Θεοτοκίον.**

Ως όρθρος ανέτειλας, δικαιοσύνης ήλιον έχουσα, τον εκ σκότους τον κόσμον, της αγνωσίας αποκαθαίροντα, θεογνωσίας ακτίσιν, Ω ψάλλομεν· ευλογητός ο Θεός, ο των πατέρων ημών.

**Έτερος. Εν τη καμίνω.**

Εν τη καμίνω των βασάνων Νικόλαε ως χρυσόν, εδοκίμασεν ο Κύριος εν τη γη, και ως θείον ολοκαύτωμα, σε προσδεξάμενος, κοινωνόν θείας δόξης εποίησε.

Ξίφει την κάραν, απετμήθης παμμάκαρ και τοις σεπτοίς, δήμοις των Μαρτύρων πάντων εν ουρανώ, συνεσκήνωσας Νικόλαε, ευλογημένος ει τω Δεσπότη κραυγάζων γηθόμενος.

Ως παρρησίαν, συ κεκτημένος Νικόλαε προς Θεόν, τοις μετ’ ευλαβείας θείας την ιεράν, εκτελούσί σου πανήγυριν, ψυχών την κάθαρσιν, και σωμάτων την ίασιν δώρησαι.

**Θεοτοκίον.**

Δεδοξασμένη, πεφωτισμένη Μητροπάρθενε, πάντας τους τιμώντας Σε την παναληθή, Θεοτόκον περιφρούρησον, ευλογημένη Συ εν γυναιξίν, υπάρχεις πανάμωμε Δέσποινα.

**Ωδή η . Επταπλασίως κάμινον.**

Τω θρόνω παριστάμενος, της Τριάδος Νικόλαε, άμα τοις Μαρτύρων ιεροίς στρατεύμασι, των άθλων τα έπαθλα, λαμβάνων παρ’ αυτής δαψιλώς, και νικητικά, ως Αθλητήςτα βραβεία, δεχόμενος τρισμάκαρ, συν πολλή ευφροσύνη, υμνείς το θείον κράτος, εις πάντας τους αιώνας.

Υπέρ ημών ικέτευε, Αθλοφόρε Νικόλαε, τον Θεόν των όλων, των θερμώς τελούντων σου, την μνήμην την πάντιμον και παναγίαν σου τελευτήν, έχων προς Αυτόν, μαρτυρικήν παρρησίαν, προσάγεις ικεσίας, και πληρούν τας αιτήσεις, των πίστει προστρεχόντων, τη σκέπη σου τη θεία.

Φωτοφανής ως ήλιος, η ση μνήμη ανέτειλεν, Αθλητά Κυρίου, Καρυών το βλάστημα, και Χίου το καύχημα, και Ορθοδόξων κλέος λαμπρόν, και φωταγωγεί, πνευματικαίς λαμπηδόσι, τους πόθω εκτελούντας, και εν ύμνοις τιμώντας, τους άθλους ους υπέστης, υπέρ της ευσεβείας.

**Θεοτοκίον.**

Νύμφη Θεού πανάμωμε, τους προς Σε καταφεύγοντας, της αιχμαλωσίας των παθών εξάρπασον, και την αυτόδεσποτον ελευθερίαν Δέσποινα, ταις των Ορθοδόξων Εκκλησίαις παράσχου, ταις πίστει μελωδούσαις, ιερείς ευλογείτε, λαός υπερυψούτε, εις πάντας τους αιώνας.

**Έτερος. Λυτρωτά του παντός.**

Καρυών συ βλαστός ευθαλέστατος, ευτελούς τινος κώμης εβλάστησας, και εν αυτή εξήνθησας, αρδευθείς δε αιμάτων, εκ σων καλλιμάρτυς, άλλος φοίνιξ εφάνης υψίκομος.

Ουχ ως Άβελ ποτέ προσενήνοχας, εις θυσίαν Θεώ ζώα άλογα, σαυτόν δε θύμα άμωμον, Ζαχαρίου τω ζήλω, και του Προδρόμου, και Μαρτύρων απάντων Νικόλαε.

Νυν η Χίος αγάλλου και χόρευε, ως λαμπρά γαρ εν πόλεσι πέφυκας, οία φως εκδισκεύουσα, Νικολάου τους άθλους, και θείον αίμα, το εν σοι εκχυθέν υπέρ πίστεως.

**Θεοτοκίον.**

Ως Θεού ακηλίδωτον έσοπτρον, υπεδέξω αυτόν σωματούμενον, και εν δυσί ταις φύσεσι, γνωριζόμενον Κόρη, Ω μελωδούμεν· ευλογείτε τα έργα, Κυρίου τον Κύριον.

**Ωδή θ’ . Εξέστη επί τούτω.**

Χορείαις των Αγγέλων και των λοιπών, ουρανίων Ταγμάτων ηρίθμησαι, εν ουρανώ, και των Αποστόλων και Προφητών, Μαρτύρων και Οσίων τε, και Ιεραρχών των πανευκλεών, και Ιερομαρτύρων, και πάντων των δικαίων, Μάρτυς Νικόλαε τρισόλβιε.

Ψυχής σου την λαμπρότητα εκδηλών, τοις εν γη θεοφόρε Νικόλαε, φωτί το σον, πρόσωπον ελάμπρυνεν ο Θεός, θαυματουργών εξαίσια, θαύματα και τέρατα φοβερά, την νήσον πάσαν ζόφω, εκάλυψεν εν ώρα, της εκτομής σου παναοίδιμε.

Ως μέγιστον το κλέος σου Αθλητά, και η δόξα και χάρις ην έλαβες, παρά Θεού, πάσαν εγκωμίων υπερνικά, σύνθεσίν τε και δύναμιν, λόγου εφυμνίου, αλλ’ ευμενώς, το ευτελές μου τούτο, δώρον δέξαι και δος μοι, ταις σαις πρεσβείαις την αντάμειψιν.

**Θεοτοκίον.**

Σωτήρα ως τεκούσα και Λυτρωτήν, σωτηρίας με Κόρη αξίωσον, επιτυχείν, πάναγνε πταισμάτων μου τας σειράς, ταις Σαις πρεσβείαις λύουσα, πάντα γαρ ως θέλεις νυν κατορθοίς, ως φέρουσα εν κόλποις, τον πάντων Βασιλέα, τον αγαθότητι ασύγκριτον.

**Έτερος. Λίθος αχειρότμητος όρους.**

Ότε των πολλών η αγάπη, προς τον Χριστόν κατεψυχράνθη, τότε συ Νικόλαε ώφθης, πυρί του θείου πόθου τε και του φίλτρου, πεπυρωμένος Άγιε· όθεν ενήθλησας στερρότατα.

Θέρμανον καμού την καρδίαν, την αμαρτίαις ψυχρανθείσαν, του ανευφημούντός σε πίστει, ευχαίς σου θείαις, προς τον ένθεον πόθον, Νικόλαε μακάριε, και εραστά Χριστού θερμότατε.

Τω μεθ’ ιεράς ευλαβείας, συνταξαμένω σοι τους ύμνους, νίκην των παθών μοι παράσχου, ταις σαις πρεσβείαις Αθλοφόρε Κυρίου, και νικηφόρον όντα με κλήσει, και πράγματι ανάδειξον.

**Θεοτοκίον.**

Φείσαί μου Χριστέ όταν έλθης, κρίναι τον κόσμον μετά δόξης, λύσον την αχλύν των κακών μου, ταις ικεσίαις της κυησάσης Σε, και του σεπτού Σου Μάρτυρος, ως αγαθός και παντοδύναμος.

**Εξαποστειλάριον. Ο ουρανόν τοις άστροις.**

Τοις αίμασί σου τρισμάκαρ, η ση πατρίς πιανθείσα, νήσος η Χίος βοά σοι· Νικόλαε Νεομάρτυς, συ μου ει δόξα και κλέος, και προς Θεόν πρέσβυς θείος.

**Θεοτοκίον.**

Χρυσοπλοκώτατε πύργε, και δωδεκάτειχε πόλις, ηλιοστάλακτε θρόνε, καθέδρα του βασιλέως, ακατανόητον θαύμα, πως γαλουχείς τον δεσπότην.

**Αίνοι. Ήχος α’ . Των ουρανίων ταγμάτων.**

Τους ετησίως την μνήμην σου εορτάζοντας, Νικόλαε τρισμάκαρ, και πιστώς ευφημούντας, τους άθλους τους αγώνας ους καρτερώς, εναθλών καθυπέμεινας, υπέρ Χριστού της αγάπης του δι’ ημάς, καθ’ ημάς ενανθρωπήσαντος.

Ει και τους πόδας εν ξύλω Μάρτυς ησφάλισαι, και εν ειρκτή εβλήθης, και πλακός βαρυτάτης, τον πιεσμόν υπέστης πόθω Χριστού, γενναιόφρον Νικόλαε, αλλά τον δρόμον διήνυσας ανδρικώς, της αθλήσεως μακάριε.

Αποτμηθείς δια ξίφους πάσας διέτεμες, τας μηχανάς του πλάνου, και δολίου βελίαρ, Νικόλε θεόφρον· δι’ ο τους πιστώς, την σην μνήμην γεραίροντας, ρύσαι παγίδων των τούτου ταις προς Θεόν, ευπροσδέκτοις ικεσίαις σου.

Και μετά θάνατον Μάρτυς σε εμεγάλυνεν, ο των απάντων κτίστης, τέρασι και σημείοις, φωτί γαρ ουρανίω το ιερόν, επεσκίαζε λείψανον, σου το πολύαθλον μάκαρ και θαυμαστής, ευωδίας επληρώσατο.

**Δόξα. Ήχος πλ. δ’ .**

Τις μη εκπλαγή; Τις μη εικότως θαυμάσει; Την θαυμαστήν καρτερίαν, και ανένδοτον ένστασιν Νικολάου του λαμπρού Αθλητού; Ουδέν γαρ αυτόν της του Χριστού αγάπης χωρίσαι κατίσχυσεν, ου τυράννων θωπείαι, ούτε μην απειλαί, ου φυλακαί, και βασάνων ποικιλίαι· αλλά πάντα υπενεγκών τα δεινά, εδραίος εν αυτή και ακλόνητος, μέχρι του δια ξίφους μακαρίου τέλους διέμεινεν· αλλ’ ως νυν προς Αυτόν στεφηφορών παριστάμενος Αθλητά, εκτενώς ικέτευε του σωθήναι τας ψυχάς ημών.

**Και νυν. Θεοτοκίον**

Ανύμφευτε Παρθένε, η τον Θεόν αφράστως συλλαβούσα σαρκί, Μήτηρ Θεού του υψίστου, σων οικετών παρακλήσεις δέχου Πανάμωμε, η πάσι χορηγούσα καθαρισμόν των πταισμάτων, νυν τας ημών ικεσίας προσδεχομένη, δυσώπει σωθήναι πάντας ημάς.

**Δοξολογία Μεγάλη και Απόλυσις.**

**Μεγαλυνάρια.**

Πρόμαχος Νικόλε τοις πιστώς, τη ση θεία σκέπη, καταφεύγουσι και φρουρός, γενού και προστάτης, ρυόμενος ευχαίς σου, κινδύνων πολυτρόπων, ψυχής και σώματος.

Ως αστήρ εξέλαμψας φαεινός, εκ της νήσου Χίου, των Μαρτύρων η καλλονή, Νικόλαε μάκαρ, και πάντας καταυγάζεις, τους σε ανευφημούντας, και μεγαλύνοντας.

Η/Υ ΠΗΓΗ:

Voutsinasilias.blogspot.gr

http://voutsinasilias.blogspot.gr/2015/10/31.html